নতুন করে অশান্তির আশঙ্কা মণিপুরে

ওয়েব ডেস্ক: মণিপুরে (Manipur) শান্তি (Peace) মিছিল ঘিরে অশান্তি। মেইতেইদের (Meitei) একটি সংগঠন শনিবার এই মিছিলের ডাক দেয়। কুকিদের (Kuki) তরফে জানানো হয়েছে তাদের এলাকায় ওই মিছিলে বাধা দেওয়া হবে। ফলে নতুন করে মণিপুরে অশান্তির আশঙ্কা দেখা দিয়েছে। এদিনই ফ্রি মুভমেন্ট বা সড়কে সব কিছু স্বাভাবিক করার ডাক দেওয়া হয়েছিল কেন্দ্রীয় সরকারের তরফে। একটি বাসও ভাঙচুর করা হয়েছে। কাংপকপিতে এই ঘটনা ঘটেছে। মণিপুরে এদিন আবার উত্তেজনা তুঙ্গে। আজ মণিপুরের পাহাড়ি এলাকা দিয়ে পদযাত্রার ডাক। ডাক দেওয়া হয় মেইতেই-প্রধান ফেডারেশন অফ সিভিল সোসাইটিস সংগঠন। ‘পদযাত্রা হতে দেব না’ স্পষ্ট জানায় কুকি-জো সম্প্রদায়গুলির সংগঠন ‘কমিটি অন ট্রাইবাল ইউনিটি’। ৮ মার্চ থেকে মণিপুরের সব রাস্তা চলাচলের জন্য নিরাপদ করার নির্দেশ দিয়েছিলেন অমিত শাহ। কুকি-জো সংগঠনগুলি জানাচ্ছে, সে নির্দেশ তারা মানবে না। এদিকে রাজধানী ইম্ফল সহ মণিপুরের সর্বত্র নিরাপত্তা বাহিনীর বাড়তি তৎপরতা দেখা যাচ্ছে। পদযাত্রার কর্মসূচি বাতিল নয়, জানাচ্ছে মেইতেই সংগঠনগুলি।

কেন্দ্র ও সমতলের মধ্যে যাতায়াতের জন্য এদিন সবরকম ব্যবস্থা নেওয়া হয়। কেন্দ্রীয় বাহিনীর নিরাপত্তায় এই বাস চালানোর উদ্যোগ নেওয়া হয়। ২২ মাস ধরে অচলাবস্থা জারি মণিপুরে। কুকি ও মেইতের সংঘর্ষে এখনও পর্যন্ত ২৫০ জনের প্রাণহানি হয়েছে। কেন্দ্রীয় স্বরাষ্ট্রমন্ত্রী অমিত শাহ নির্দেশ দিয়েছেন এদিন থেকে সব কিছু যাতে স্বাভাবিক হয় প্রশাসনকে তা দেখতে হবে। ঘটনাক্রমে সেদিনই নতুন অশান্তির আশঙ্কা দেখা দিয়েছে। এখন মণিপুরে রাষ্ট্রপতি শাসন চলছে। মণিপুরের রাজ্যপা্ল একে ভাল্লা ইতিমধ্যে ব্যবস্থা নিয়েছেন। যেসব রুটে বাস চলার কথা- ইম্ফল থেকে কাঙপকপি সেনাপতি, এছাড়া সেনাপতি কাঙপকপি ইম্ফল, চূড়াচাঁদপুর-বিষ্ণুপুর-ইম্ফল। ইম্ফল থেকে চূড়াচাঁদপুর ও উখরুলের মধ্যে হেলিকপ্টার পরিষেবা চালুরও উদ্যোগ নেওয়া হয়েছে।